Hannah Karminski

{}
Hannah Karminski, jina lake halisi ni Minna Johanna Karminski; alizaliwa Aprili 24, 1897, mjini Berlin; alifariki Juni 4, 1943, katika kambi ya Auschwitz-Birkenau, alikuwa mwalimu wa Kijerumani, na mchangiaji muhimu katika Jumuiya ya Wanawake wa Kiyahudi na chama cha  Reich Association of Jews in Germany. Aliwasaidia watu wengi waliokuwa wakiteswa kuhamia nchi nyingine, na aliuawa katika mauaji yaliyofanywa na utawala wa Nazi wa Adolf Hitler katika vita kuu ya pili ya dunia Holocaust.

 Maisha na kazi 
Hannah Karminski, binti wa baba mfanyabiashara wa benki Adolf Abraham Karminski na mama Selma, née Cohn, alizaliwa katika makazi ya wazazi wake katika 22 Oranienburger Strasse, katika kitongoji cha Spandauer Vorstadt cha Berlin. Baada ya kuhudhuria katika shule ya Luisenschule, Hannah alipata mafunzo ya kuwa mwalimu wa chekechea katika taasisi maarufu ya Pestalozzi-Fröbel-Haus. Kisha alifanya kazi kwa muda mfupi katika chekechea ya Kiyahudi mjini Berlin, na baadaye alisoma katika Taasisi ya Ufundishaji wa Kijamii huko Hamburg, iliyoendeshwa na Gertrud Bäumer na Marie Baum, ambako alifundishwa kuwa mfanyakazi wa kijamii. Alipata wadhifa wake wa kwanza mjini Frankfurt, kama mkuu wa Klabu ya Wasichana wa Kiyahudi huko. Hapo alikutana na Bertha Pappenheim, aliyekuwa karibu miaka 40 mkubwa wake, na ambaye alimshawishi kujiunga na Jumuiya ya Wanawake wa Kiyahudi.

Takribani mwaka 1925, Hannah Karminski alirudi Berlin, na kuchukua uhariri wa makala za Jüdischer Frauenbund kuhusu harakati za wanawake hadi mwaka 1938. Jambo muhimu kwa Hannah Karminski lilikuwa kusisitiza na kuendeleza elimu na ajira kwa wasichana wa Kiyahudi balehe dhidi ya taswira ya jadi ya familia, kwa lengo la kufanikisha usawa wa kijamii kwao.

 Enzi ya Nazi 
Wakati, Aprili 1933, wanawake Wayahudi walipopigwa marufuku kuhudhuria seminari za ualimu wa chekechea na ulezi wa watoto, Hannah Karminski alisaidia kuanzisha seminari ya Kiyahudi kwa ajili ya mafunzo ya walimu wa chekechea, wauguzi wa watoto, na wahudumu wa malezi ya watoto.

Mnamo Novemba 10, 1938, Hannah Karminski alikamatwa, lakini aliachiliwa baada ya saa chache. Kuanzia siku hiyo, machapisho ya Jüdischer Frauenbund yalipigwa marufuku. Kuanzia 1939, baada ya kuvunjwa kwa lazima kwa Jumuiya ya Wanawake wa Kiyahudi, Hannah Karminski aliongoza idara ya ustawi,na baadaye ustawi na ushauri wa uhamiaji, ndani ya Reich Association of Jews katika nchi ya Ujerumani, ambayo iliunganishwa kwa nguvu na mamlaka za Nazi. Alishikilia wadhifa huo hadi alipopelekwa uhamishoni, akiwasaidia maelfu ya watu kuhamia nchi nyingine, na hivyo kuwaokoa kutokana na maangamizi yaliyokuwa yanakaribia. Aliandamana binafsi na misafara ya watoto kwenda Uingereza, ambapo jumla ya takribani watoto 10,000 wa Kiyahudi kutoka Ujerumani, Austria, na Chekoslovakia waliokolewa.

Mbali na kazi yake kwa taasisi ya  Reichsvereinigung, Hannah Karminski alifundisha katika Seminari ya Kiyahudi ya Walimu wa Chekechea na Walimu wa Baada ya Shule, ambayo aliianzisha kwa kushirikiana, na ambapo pia mara kwa mara alilazimika kusimamia mitihani.

Hadi kifo cha mwanaharakati  Bertha Pappenheim (1936), Hannah Karminski alimlea na kumhudumia mwenzake na rafiki yake, na baadaye alichukua majukumu yake katika Jumuiya ya Wanawake. Katika miaka iliyofuata, alishirikiana na mwalimu wa Montessori, mkuu wa Shule ya Theodor Herzl, na naibu mkuu wa shule katika taasisi ya  Reichsvereinigung, Paula Fürst. Fürst alipelekwa Minsk mnamo Juni 26, 1942, pamoja na rafiki mwingine, mwanauchumi Cora Berliner.vgl. Gottwaldt/Schulle, Die „Judendeportationen“ […] (2005):240-42

"Leo ni siku ya kuzaliwa ya Paula. Ataisherehekeaje? Hata mawazo ya mtu hayawezi kutumwa katika mahali maalum - na hata hivyo, atayahisi," aliandika katika barua mnamo Agosti 1942.Ludwig Romanoff: Jüdische Wohlfahrtspflege aufgezeigt am Beispiel ausgewählter Frauenbiografien (Cora Berliner, Clara Israel, Hannah Karminski, Hilde Lion Jamaa zake nchini Switzerland walimshawishi aondoke Ujerumani ya Nazi, lakini Hannah Karminski alikataa fursa zote za kuhamia au kutoroka kinyume cha sheria, kutokana na mshikamano wake mkubwa kwa wajibu wake wa kibinadamu.

Mnamo Desemba 9, 1942, Hannah Karminski — akiwa mgonjwa na homa kali — alikamatwa na kupelekwa kutoka Berlin hadi Auschwitz-Birkenau, katika Osttransport ya 24, pamoja na zaidi ya watu 1000. Huko, aliuawa Juni 4, 1943.Auschwitz Death Registers, The State Museum Auschwitz-Birkenau page 25383/1943 vgl. Yad-Vashem-Datenbank (Page of testimony, Gedenkbucheintrag und Deportationsliste Berlin, siehe unter Johanna bzw. Minna Karminski)

 Heshima 
Jiji la Berlin limetaja barabara ya Hannah-Karminski-Strasse katika wilaya ya Charlottenburg kwa heshima ya raia wake wa zamani.

 Maandishi (uteuzi) 

 Internationale jüdische Frauenarbeit. Katika: Der Morgen. Monatsschrift der Juden in Deutschland, 5 (1929) Nr. 3, S. 280–287. (Online, Jahrgang wählen)
 Berufsfragen für Mädchen [Rezension]. Katika: Der Morgen. Monatsschrift der Juden in Deutschland, 11 (1935) Nr. 5, S. 237. (ebenfalls online)
 Soziale Gesetzgebung. Katika: Vom jüdischen Geist: eine Aufsatzreihe. Hrsg. Jüdischer Frauenbund. Biko, Berlin 1934
 Jüdisch-religiöse Frauenkultur, in typischen Formen und Äußerungen, katika Emmy Wolff Hg.: Frauengenerationen in Bildern. Herbig, Berlin 1928, S. 163–172.

 Fasihi (uteuzi) 

 Manfred Berger: Hannah Karminski. Der jüdischen Tradition verpflichtet. Katika: Berlin Aktuell. 2000/Nr. 66, S. 18–19
 Manfred Berger: Zum Gedenken des 100. Geburtstages der jüdischen Sozialarbeiterin Hannah Karminski. Katika: Unsere Jugend. Jg. 49 (1997) Nr. 4, S. 136.
 Manfred Berger: Führende Frauen in sozialer Verantwortung: Hannah Karminski, katika: Christ und Bildung 2005/H. 1, S. 35
 Sabine Hering, Gudrun Maierhof: Hannah Karminski. Katika: Sozial Extra. Jg. 31 (2007) Nr. 3, S. 49. (Online-Version)
 Marion A. Kaplan: Die jüdische Frauenbewegung in Deutschland. Organisation und Ziele des Jüdischen Frauenbundes 1904–1938. Hamburg 1981, S. 148–150.
 Ursula Köhler-Lutterbeck, Monika Siedentopf: Lexikon der 1000 Frauen. Bonn 2000, S. 171–172. ISBN 3-8012-0276-3.
 Ernst G. Lowenthal: Bewährung im Untergang. Ein Gedenkbuch. DVA, Stuttgart 1966, S. 89–93.
 Gudrun Maierhof: Selbstbehauptung im Chaos. Frauen in der jüdischen Selbsthilfe 1933–1943. Frankfurt/New York 2002, S. 71–77, 193–195.
 Gudrun Maierhof: ‚Ich bleibe, um meine Pflicht zu tun‘. Hannah Karminski (1897–1942). Katika: Sabine Hering (Hrsg.): Jüdische Wohlfahrt im Spiegel von Biographien. Frankfurt/Main 2006, S. 220–228.
 Ludwig Romanoff: Jüdische Wohlfahrtspflege aufgezeigt am Beispiel ausgewählter Frauenbiografien (Cora Berliner, Clara Israel, Hannah Karminski, Hilde Lion, Bertha Pappenheim, Alice Salomon). Passau 2006, S. 83–126.
 Peter Reinicke: Karminski, Hannah, katika: Hugo Maier (Hrsg.): Who is who der Sozialen Arbeit. Freiburg: Lambertus, 1998 ISBN 3-7841-1036-3, S. 289.

 Tazama pia 

 The Holocaust
 Women's suffrage
 First-wave feminism
 History of the Jews in Germany

 Marejeo 

Jamii: WikiGap JWK 2026